Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 133

39. § A Szolgálati Szabályzat a következő 156/A. ponttal egészül ki: „156/A. A zászlóalj személyügyi tiszt kötelességei: — a zászlóaljparancsnok, illetve a dandár (ezred) személyügyi főnök rendelkezései alapján tervezi és végrehajtja a zászlóalj személyügyi feladatait; — segítséget nyújt a zászlóaljparancsnoknak személyügyi feladatai végrehajtásában, részt vesz a személyügyi döntések előkészítésében és végrehajtásában; — a zászlóalj készenlétének fokozásával és a mozgósítás személyügyi biztosításával kapcsolatos feladatokat; — biztosítja a bevonuló hadkötelesek fogadását, beosztásba helyezését, a sorállományú katonák szolgálatteljesítésének, leszerelésének a jogszabályok szerinti végrehajtását; — intézi a hadköteles katonák kérelmeit; — vezeti a személyügyi nyilvántartásokat; — szervezi a hivatásos és szerződéses állomány rendszeres teljesítmény értékelését és minősítését; — tervezi és szervezi a külszolgálati követelményeknek megfelelő személyi állomány kiválasztását; — szervezi a tényleges állomány szociális és beilleszkedési gondjainak megoldására irányuló tevékenységet; — figyelemmel kíséri a tényleges állomány életviteli (mentálhigiénés) jellemzőit és javaslatot terjeszt elő a megelőzés, a beavatkozás módjaira; — biztosítja a hivatásos és szerződéses állomány társadalompolitikai képzésének, valamint a hadköteles katonák állampolgári és a honvédelmi ismeretek oktatásának szakmai feltételeit; — szervezi a közművelődési és művészeti, valamint a szabadidős sporttevékenységet.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes